google/wiki40b huggingface dataset:
हडसन खाड़ी

इतिहास

इसका नाम अंग्रेज खोजकर्ता और उपनिवेशवादी सर हेनरी हडसन के नाम पर रखा गया हैं, जिन्होंने अपने जहाज डिस्कवरी से 2 अगस्त, 1610 को इसकी खोज की थी। 1668 में, नॉन्सच, खाड़ी से बीवर के चमड़े का कारोबार करना चालु किया, और इस प्रकार "हडसनस बे कंपनी" (एचबीसी) का निर्माण गया जो अभी भी ऐतिहासिक नाम रखता हैं। एचबीसी, हडसन खाड़ी के जल-विभाजक क्षेत्र जिसका नाम रूपर्ट्स लैंड था, से अंग्रेजी साम्राज्य के लिये एकाधिकार व्यापार करता था। जिसे खत्म करने ले लिये फ्रांस ने इस क्षेत्र में कई सैन्य अभियान चलाये, हलांकि इन्हैं यूट्रेक्ट की संधि (अप्रैल 1713) में अपना दावा छोड़न पड़ा।

इस अवधि के दौरान, हडसनस बे कंपनी ने इसके किनारों और साथ ही प्रमुख नदियों के मुहाने पर कई कारखानों (किलों और व्यापारिक चुंगियों) का निर्माण किया था, (जैसे फोर्ट सेवर, ओन्टेरियो, यॉर्क फैक्ट्री और चर्चिल, मनिटोबा)। चर्चिल बंदरगाह, यूरोप और रूस के साथ व्यापार के लिए एक महत्वपूर्ण नौ-परिवहण कड़ी था, जब तक इसे 2016 में बंद नहीं कर दिया गया।

भूगोल

अंतर्राष्ट्रीय जलविज्ञान संगठन हडसन खाड़ी की उत्तरी सीमा को निम्नानुसार परिभाषित करता है:
न्यूवुक बिंदु (62°21′N 78°06′W) से एक रेखा लेशन बिंदु, फिर साउथेम्प्टन द्वीप के दक्षिण-पूर्वी चरम, साउथेम्प्टन द्वीप के दक्षिणी और पश्चिमी तटों के माध्यम से अपने उत्तरी छोर तक, और अंत में मुख्यभूमि पर तटीय बिंदु (66°03′N 86°06′W) तक।
हडसन खाड़ी क्षेत्र में वार्षिक औसत तापमान बहुत कम रहता हैं (चर्चिल में औसत तापमान -5 डिग्री सेल्सियस (23 डिग्री फेरनहाइट) होता हैं)। गर्मियों में खाड़ी के पश्चिमी किनारे पर पानी का तापमान अधिकतम 8-9 डिग्री सेल्सियस (46-48 डिग्री फ़ारेनहाइट) तक पहुँच जाता हैं। यह मध्य-दिसंबर से लेकर मध्य-जून तक जम जाता हैं।
हडसन खाड़ी में महासागर के पानी की तुलना में कम औसत लवणता का स्तर होता हैं। जिसका मुख्य कारण वाष्पीकरण की कम दर (खाड़ी वर्ष के अधिकांश समय बर्फ से ढ़का रहता है), खाड़ी में बड़े पैमाने पर स्थलीय जल प्रवाह का प्रवेश (लगभग 700 किमी³ (170 घन मील) सालाना, कनाडा कि कई नदियों और नालों का खाड़ी में निर्वहन, और अटलांटिक महासागर और इसकी उच्च लवणता के साथ सीमित संबंध हैं।
प्रकाशक

प्रकाशक प्रकाशन प्रक्रिया का वह सशक्त अंग है जिसके द्वारा साहित्य या सूचना को जनता के समक्ष प्रस्तुत किया जाता है। कुछ समर्थ लेखक स्वयं ही अपनी पुस्तकों के प्रकाशक भी होते हैं।
तराना-ए-मिल्ली

तराना-ए-मिल्ली (ترانۂ ملی‎) मुहम्मद इक़बाल द्वारा लिखी गई एक उर्दु शायरी है जिसमें उन्होंने नस्ली राष्ट्रवाद के बजाय मसलानों को बतौर मुस्लिम के रहने और इस पर गर्व होने का प्रदर्शन भी किया गया है। उन्होंने यह कविता तराना-ए-हिन्दी के जवाब में लिखी है, जब उन्होंने अपने दृष्टिकोण को बदलकर द्विराष्ट्र सिद्धांत को स्वीकार कर लिया।

आधुनिक हिन्दी में अर्थ व विश्लेषण

केन्द्रीय एशिया (इक़बाल के ज़माने में "चीन" का मतलब अलग था) हमारा है, अरब हमारा है, भारत हमारा है
हम मुसलमान हैं और पूरी दुनिया हमारा वतन है
हमारा नामोनिशान मिटाना आसान नहीं होगा
एकेश्वरवाद का ख़ज़ाना हमारे दिलों में है
काबा सबसे पहला स्थान है जिसे हमने मूर्तिपूजकों से मुक्त किया
हम इसके रक्षक हैं और ये हमारा रक्षक है
वर्धमान कटार हमारा राष्ट्रीय चिह्न है
हमारी उपासना की पुकार पश्चिमी दुनिया की घाटियों में गूँजती है
हमारी शक्ति किसी को नहीं रोक पाएंगे
हे आकाश! यह असत्यता हमें नहीं रोकेंगे
सौ बार के लिए तू ने हमारी परीक्षण ली है
हे आन्दलुसिया का बग़ीचा! तुझको वह दिन याद है?
जब हम तेरी डालियों पर बसे हुए थे
हे दजला की लहरें! तू भी हमें पहचानती है
तू आज तक हमारी कहानियों को सुनाती है
हे पवित्र भूमि! हम तुम्हारे लिए खून बहाने के लिए तैयार है
यह खून अभी भी हमारे रगों में है
हमारा इस आंदोलन के अगुआ हमारा अपना मुहम्मद है
उनके नाम से हमारे दिलों को सुख शान्ति मिलते है
इक़्बाल का यह गीत एक स्पष्ट पुकार है
ताकि हमारे यह आंदोलन जारी पर रखा जा सकता है
धुलिगाडा

जनसंख्या

नेपाल के २००१ का जनगणना अनुसार धुलिगाडा का जनसंख्या ३७३२ है। इसमै पुरुष ४९% और महिला ५१% है।
सुंदरलाल पटवा

जीवन परिचय

सुंदरलाल पटवा का जन्म मध्य प्रदेश के मंदसौर जिले के कुकड़ेश्वर गांव में 11 नवंबर 1924 को हुआ था।
1941 से इन्‍दौर राज्‍य प्रजा मण्‍डल एवं 1942 से राष्ट्रीय स्वयंसेवक संघ से जुड़े। उसके बाद 1947 से 1951 तक संघ प्रचारक एवं 1948 से संघ आंदोलन में सात माह जेल यात्रा भी की। 1951 में जनसंघ की स्‍थापना के साथ ही इसके सक्रिय कार्यकर्ता रहे। 1957 से 1967 तक विधान सभा सदस्‍य एवं विरोधी दल के मुख्‍य सचेतक रहे। 1967 से 1974 तक जिला सहकारी बैंक के अध्‍यक्ष रहे। 1975 में म.प्र. जनसंघ के महामंत्री बने। आपातकाल के दौरान 27 जून, 1975 से 28 जनवरी, 1977 तक मीसा बंदी के रूप में जेल में रहे।
वे 20 जनवरी, 1980 से 17 फरवरी, 1980 तक पहली बार मध्‍य प्रदेश के मुख्‍यमंत्री बने। उसके बाद सन 1990 के विधान सभा चुनाव में सदस्‍य निर्वाचित हुए एवं 5.3.1990 से 15.12.1992 तक मुख्‍यमंत्री रहे। 1993 में पुन: विधान सभा सदस्‍य के लिए निर्वाचित हुए। 1997 में छिंदवाड़ा से लोकसभा उपचुनाव में विजयी और वाजपेयी सरकार में दो साल मंत्री भी रहे।
२८०८ ईसा पूर्व

२८०८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २८०८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
लाछुंग नदी

लाछुंग नदी पूर्वोत्तर भारत के सिक्किम राज्य की एक नदी है जिस पर लाछुंग शहर स्थित है। लाछुंग नदी तिस्ता नदी की एक सहायक नदी है।
हंस पीटर ड्यूर

हंस पीटर ड्यूर (७ अक्टूबर १९२९ – १८ मई २०१४) एक जर्मन भौतिक विज्ञानी थे। उन्होंने हमेशा जिम्मेदार वैज्ञानिक और ऊर्जा नीतियों की वकालत की।
सैफ्ट्रिएक्सोन

सैफ्ट्रिएक्सोन एक कार्बनिक यौगिक है।
बूर्जुआ

बूर्जुआ (Bourgeoisie) समाजशास्त्र, राजनीति और अर्थशास्त्र में मध्य वर्ग से अधिक धनवान श्रेणी को कहा जाता है और इस शब्द का प्रयोग बाएँ की राजनीति के सन्दर्भ में अधिक होता है। यह मूल रूप से फ़्रांसीसी भाषा का शब्द है। यूरोप में १८वीं सदी में इस वर्ग को पूँजीपति और पूँजी से सम्बंधित संस्कृति पर नियंत्रण रखने वाला समझा जाता था।

साम्यवादी सोच में

साम्यवादी (मार्क्सवादी) विचारधारा में बूर्जुआ वर्ग के लोग हमेशा धन बटोरने व अपनी संपत्ति सुरक्षित करने में लगे रहते हैं और उनका मुख्य ध्येय समाज में अपने ऊँचे स्थान और आर्थिक नियंत्रण को बनाए रखना होता है। मार्क्सवादी दृष्टिकोण में समाज में दो मुख्य वर्ग होते है - बूर्ज़वाज़ी (पूंजीपति) और प्रोलितारियत​ (proletariat, मज़दूर वर्ग)। बूर्ज़वाज़ी कारख़ानों और आर्थिक कार्य के अन्य साधनों पर क़ब्ज़ा जमाए होते हैं। प्रोलितारियत​ को जीवनी चलाने के लिए मजबूरन इनके कारख़ानों में काम करना होता है क्योंकि आमदनी करने का कोई अन्य ज़रिया नहीं होता। इस तरह से बूर्ज़वाज़ी प्रोलितारियत​ के श्रम से लाभ उठाते हैं और प्रोलितारियत​ को कठिनाई और ग़रीबी में जीवन बसर करना पड़ता है। अन्य विचारधाराओं में इस मार्क्सवादी दृष्टिकोण में खोट निकाले गए हैं।

उच्चारण

अंग्रेज़ी, फ़्रांसीसी, रूसी व अन्य भाषाओं में 'बूर्झ़वाज़ी' सही उच्चारण है, जिसके बिंदु-वाले 'झ़' का उच्चारण पर ध्यान दें क्योंकि यह बिना बिन्दु वाले 'झ' से काफ़ी भिन्न है। इसका उच्चारण अंग्रेज़ी के 'टेलिविझ़न' शब्द के 'झ़' से मिलता है।
समाचार

समाचार नवीनतम घटनाओं और समसामयिक विषयों पर अद्यतन सूचनाओं को कहते हैं, जिन्हें मुद्रण, प्रसारण, अंतर्जाल या अन्य माध्यमों की सहायता से आम लोगों यानी, पाठकों, दर्शकों और श्रोताओं तक पहुंचाया जाता है। समाचार अंग्रेजी शब्द न्यूज का हिंदी रूपांतरण है।
एक अन्य परिभाषा के अनुसार, समाचार वह समसामयिक सूचना है, जिसमे जन रूचि जुड़ी हो तथा लोग उसे जानने के लिए उत्सुक हो. बिना जनरुचि के कोई सूचना समाचार नहीं हो सकती है.
तबाशीर

तबाशीर या बंसलोचन बांस की कुछ नस्लों के जोड़ों से मिलने वाला एक पारभासी (ट्रांसलूसॅन्ट) सफ़ेद पदार्थ होता है। यह मुख्य रूप से सिलिका और पानी और कम मात्रा में खार (पोटैश) और चूने का बना होता है। भारतीय उपमहाद्वीप की आयुर्वेद और यूनानी चिकित्सा प्रणालियों की दवा-सूचियों में इसका अहम स्थान है। पारम्परिक चीनी चिकित्सा के कई नुस्ख़ों में भी इसका प्रयोग होता है।

तथाकथित स्वास्थ्य-लाभ

पारम्परिक चिकित्सा विधियों में तबाशीर के कई फ़ायदे बताए जाते हैं, जैसे कि बुख़ार उतारना, स्पैज़्म (अकड़न की लहरें) से राहत दिलाना, लकवे में सहायता करना और कामोत्तेजक बनना (यानि काम-इच्छा तीव्र करना)। बंसलोचन का उपयोग भारत में गर्भवती महिलाओं को जी मत्लने की अवस्था में एक टुकड़ा मुह में रखकर चूसने से लाभ मिलता है।

तबाशीर के प्रकार

हलकी नीलिमा वाले तबाशीर (जिसे आम तौर पर "नील" या "नीलकंठ" बुलाया जाता है) साधारण पीले या सफ़ेद तबाशीर से उत्तम माना जाता है।

तबाशीर ढूंढना

हर बांस की डंडी में तबाशीर नहीं होता। तबाशीर ढूँढने के लिए डंडियों को हिलाया जाता है। अगर अंदर तबाशीर बना हुआ हो तो अक्सर उसके डले खड़कने की आवाज़ पैदा करते हैं। इन बांसों को चीरकर तबाशीर निकला जाता है।

इतिहास

हालांकि तबाशीर प्राचीन आयुर्वेद चिकित्सा प्रणाली का हिस्सा है, कुछ इतिहासकारों का मानना है कि इसका पहला प्रयोग भारत की आदिवासी समुदायों में शुरू हुआ। हज़ारों साल तक भारत से तबाशीर निर्यात होता था और मध्य काल में यह अक्सर अरब सौदागरों के द्वारा किया जाता था। बारहवी शताब्दी ईसवी में भारत के पश्चिमी तट के क़रीब स्थित ठाणे शहर में निर्यात होने वाले तबाशीर की मंदी लगा करती थी। रोम में नीरो के ज़माने में रहने वाले पेदानियोस दिओस्कोरीदिस (Πεδάνιος Διοσκουρίδης) नामक यूनानी चिकित्सक ने अपनी लिखाइयों में तबाशीर को साख़ारोन (σάκχαρον) का नाम दिया।

नामोत्पत्ति और अन्य नाम

"तबाशीर" शब्द संस्कृत के "त्वक्षीर" शब्द से आया है, जिसका अर्थ "त्वचा का क्षीर" यानि "(पेड़ की) छाल का दूध" है। इस के लिए कुछ अन्य संस्कृत नाम भी प्रयोग होते हैं, जैसे कि "वंस शर्कर" (यानि "बांस की शक्कर") और वंस कर्पूर ("बांस का कपूर")। मैंडारिन चीनी भाषा में इसे "तिआन झु हुआंग" कहा जाता है, जिसका मतलब "दिव्य बांस पीला" (यानि बांस का दिव्य पीला पदार्थ) है।
१९९२ ईसा पूर्व

१९९२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १९९२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
फेरी चुम्बकत्व

फेरी चुम्बकत्व (अंग्रेज़ी: ferrimagnetism) भौतिकी में फेराइट एवं अन्य ऐसे ही पदार्थों में पाया जाने वाल एक प्रकार का चुम्बकत्व है। यह स्थूल रूप से लौहचुम्बकत्व जैसा ही होता है परन्तु सूक्ष्मत: प्रतिलोहचुम्बकत्व (अंग्रेजी: antiferromagnetism) से मिलता-जुलता है क्योंकि इसमें पड़ोसी आयनों के चुमबकीय आघूर्णों की प्रवृत्ति अनुदिश के बजाय प्रतिदिश संरेखन (अंग्रेजी: alignment) की होती है। किन्तु फिर भी प्रतिलोह चुम्बकत्व के विपरीत इसमें अलग-अलग सभी चुम्बकीय आघूर्ण एक समान नहीं होते। और सभी प्रचक्रणों का योगफल शून्य नहीं होता जिसके कारण बहुत अधिक मात्रा में परिणामी स्वत: चुम्बकन (अंग्रेजी: spontaneous magnetization) बना रह सकता है।
१९६९ ईसा पूर्व

१९६९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १९६९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
राजगढ़, मध्य प्रदेश

स्थलाकृति

जिला मालवा पठार के उत्तरी किनारे पर स्थित है, और पार्वती नदी जिले की पूर्वी सीमा बनाती है, जबकि कालीसिंध नदी पश्चिमी सीमा बनाती है। काली मिट्टी, हल्के लाल और कोर रेत जिले में उपलब्ध मुख्य मिट्टी के प्रकार हैं।

मृदा और फसल पैटर्न

पहली और सबसे प्रमुख काली कपास जिसे कलमाट (काली मिट्टी) या चिकत-काली (गहरी काली) के रूप में जाना जाता है। नमी बनाए रखने की महान शक्ति के साथ अत्यधिक उपजाऊ होती है और सिंचाई के साथ या उसके बिना उत्कृष्ट खरीफ और रबी फसलों को सहन करती है। उपयुक्तता के अलावा, काली मिट्टी उत्कृष्ट गेहूं, चना, ज्वार और कपास की फसलों की उच्च गुणवत्ता और कपास की फसलों की गुणवत्ता और मात्रा में उच्च उपज देती है।
प्रतापगंज

प्रतापगंज बिहार के सुपौल जिले का एक प्रखंड और सहर है।प्रतापगंज प्रखंड में नौ पंचायत है।
आन्ध्र प्रदेश उच्च न्यायालय

आन्ध्र प्रदेश उच्च न्यायालय भारतीय राज्य आन्ध्र प्रदेश का न्यायालय है। यह न्यायालय आन्ध्र प्रदेश की राजधानी अमरावती में है। न्यायालय के प्रथम मुख्य न्यायाधीश जस्टिस विक्रम नाथ हैं जबकि छगरी प्रवीण कुमार कार्यवाहक मुख्य न्यायाधीश थे

इतिहास

तेलंगाना राज्य  2 जुन 2014 को आन्ध्र प्रदेश से अलग हुआ, जिस कारण राज्य का पुराना उच्च न्यायालय भी राजधानी हैदराबाद के साथ तेलंगाना राज्य के हिस्से चला गया। जुन 2014 से जनवरी 2019 तक आन्ध्र प्रदेश और तेलंगाना, दोनों ही राज्यों का उच्च न्यायलय हैदराबाद में था। भारत की केंद्र सरकार ने 1 जनवरी 2019 से आन्ध्र प्रदेश राज्य के लिए एक नए उच्च न्यायालय के गठन को अधिसूचित किया, जो देश का 25वां उच्च न्यायालय होगा। आंध्र प्रदेश की राजधानी अमरावती के जस्टिस सिटी कॉम्प्लेक्स में स्थायी इमारत का निर्माण होने तक यह उच्च न्यायालय एक अस्थायी इमारत से संचालित हो रहा है।
सत्यशरण रतूड़ी

सत्यशरण रतूड़ी 'चंचरोक' का जन्म गोदी (टिहरी) में हुआ। आप द्विवेदी युग के प्रसिद्ध कवियों में माने जाते हैं। उनकी कविताएँ प्राय: "सरस्वती" में प्रकाशित होती थीं। वे अत्यंत भावुक और सहृदय कवि थे। आचार्य महावीरप्रसाद द्विवेदी ने अपने एक पत्र में (2 मार्च 1938 को म्यामचंद नेगी को लिखित) इन शब्दों में उनकी प्रतिभा को स्वीकार किया था : "स्वर्गवासी पं॰ सत्यशरण जी रतूड़ी सुकवि थे। भाषा पर उनका अच्छा अधिकार था। उनकी वाणी में रस था। उनकी कविताएँ सरस, सरल और भावमयी होती थीं। इससे मैं उन्हें सरस्वती में स्थान देता था।" उनकी कविताएँ विश्वरंदत्त उनियाल द्वारा संपादित "सत्य कुसुमांजलि" में संगृहीत हैं। उनकी "शांतिमयी शैय्या" कविता रामनरेश त्रिपाठी की "कवितावली" में मिलती है।
बिमन बिहारी दास

बिमन बिहारी दास को कला के क्षेत्र में उत्कृष्ट योगदान के लिए 2014 में भारत सरकार ने पद्मश्री से सम्मानित किया। वे दिल्ली राज्य से हैं।
गोमती जिला

परिवहन

उदयपुर रेलवे स्टेशन शहर का प्रमुख रेलवे स्टेशन है। यह स्टेशन लुमडिंग-सबरूम खंड पर स्थित है, जो पूर्वोत्तर सीमान्त रेलवे के लुमडिंग रेलवे डिवीजन के अंतर्गत आता है।
अतल मैदान

अतल मैदान (abyssal plain) महासागरों की गहराईयों में सागरतह का विस्तृत मैदानी क्षेत्र होता है, जिसकी गहराई आमतौर पर 3,000 मीटर (9,800 फ़ुट) और 6,000 मीटर (20,000 फ़ुट) के बीच होती है। यह महाद्वीपीय चढ़ाव और मध्य-महासागर पर्वतमाला के बीच का क्षेत्र होता है और ऐसे मैदान पृथ्वी के लगभग 50% क्षेत्र पर फैले हुए हैं। यह विश्व के सबसे चपटे और सबसे कम अध्ययन करे गए क्षेत्रों में से हैं। अतल मैदान महासागरीय द्रोणियों के महत्वपूर्ण भाग होते हैं और इन द्रोणियों में इन मैदानों के अलावा एक महासागरीय गर्त और निम्नस्खलन क्षेत्र भी होते है।
प्रोद्योगिकी एवं अभियांत्रिकी महाविद्यालय, उदयपुर

इतिहास

प्रौद्योगिकी एवं अभियांत्रिकी महाविद्यालय (CTAE) राजस्थान सरकार द्वारा कृषि अभियांत्रिकी  में स्नातक  पाठ्यक्रम के साथ स्थापित किया गया था। यह आरम्भ में राजस्थान के कृषि महाविद्यालय परिसर में था और १९६८ में अपने वर्तमान विश्वविद्यालय परिसर स्थानांतरित हुआ। १९७५-७६ में उदयपुर पॉलिटेक्निक  कि शैक्षणिक और भौतिक सुविधा को भी राज्य सरकार द्वारा महाविद्यालय में स्थानांतरित कर दिया गया। राज्य में औद्योगिक और मानव संसाधन विकास को देखते हुए अतिरिक्त डिग्री कार्यक्रमों को भी जोड़ा गया। सभी डिग्री पाठ्यक्रम एआईसीटीई से अनुमोदित हैं। अन्य पाठ्यक्रम भी उपलब्ध हैं।

स्थिति

यह महाविद्यालय उदयपुर नगर रेलवे स्टेशन और बस टर्मिनल से ७ किमी और राणा प्रताप नगर रेलवे स्टेशन से २ किमी की दूरी पर स्थित है।

परिसर

महाविद्यालय में निम्नलिखित प्रमुख सुविधाएं हैं: पूरी तरह से सुसज्जित प्रयोगशालाएँ, आधुनिक पुस्तकालय, कैफेटेरिया, चिकित्सा सुविधा, शैक्षणिक/प्रशासनिक ब्लॉक, खेल की सुविधा, कार्यशालाएं, छात्रावास की सुविधा, इत्यादि।

छात्रावास

कॉलेज के चार विद्यार्थी छात्रावास और एक वैज्ञानिक छात्रावास हैं जो कि अध्ययन के लिए घरेलू माहौल और उपयुक्त वातावरण उपलब्ध कराने वाले हैं। सभी छात्रावासों में शुद्ध पानी कूलर, टीवी, गीजर और अन्य मनोरंजन के साधन उपलब्ध हैं। छात्रावास के छात्रों को दिन-रात इंटरनेट की सुविधा भी प्रदान कि गयी है।
गोकोंग्वेई अभियांत्रिकी महाविद्यालय

स्थान

यह महाविद्यालय गेरोनिमो वेलास्को हॉल में स्थित है, जो फिलीपीन नेशनल ऑयल कंपनी के पूर्व अध्यक्ष और ऊर्जा मंत्री गेरोनिमो जेड वेलास्को के नाम पर है।
काला जुनबगला

काला जुनबगला (अंग्रेज़ी: Black bittern, ब्लैक बिटर्न) पूर्वजगत का एक जुनबगला है जो एशिया के गरम (ऊष्णकटिबन्धीय) क्षेत्रों में भारतीय उपमहाद्वीप, चीन, इण्डोनीश्या, ऑस्ट्रेलिया। इत्यादि में पाया जाता है। आमतौर पर यह स्थानीय है लेकिन कुछ उत्तर में रहने वाले काले जुनबगले छोटी दूरियों पर प्रवास करते हैं।
यह इक्सोब्राएकस (Ixobrychus) नामक जुनबगलों के जीववैज्ञानिक वंश की सबसे बड़े आकार की जाति है और ५८ सेमी (२३ इंच) लम्बी हो सकती है। यह अपनी लम्बी गर्दन और लम्बी पीली चोंच से पहचानी जाती है। इसके शिशु गाढ़े ख़ाकी रंग के होते हैं लेकिन बड़े होकर इनका ऊपरी भाग लगभग पूरा काला हो जाता है। गर्दन दाई-बाई ओर से पीली होती है और धड़ का निचला हिस्सा भूरी लकीरो वाला श्वेत होता है।
काले जुनबगले अपने अण्डे सरकंडों वाले दलदली क्षेत्रों में देते हैं जहाँ वे सरकंडों के गुच्छों, झाड़ियों या वृक्षों पर घोंसले बनाते हैं। मादा हर वर्ष तीन से पाँच अण्डे देती है। ज़मीन पर यह छुपकर बिना अधिक ध्वनी करे चलते हैं इसले कम देखे जाते हैं लेकिन उड़ते हुए इनका ऊपर-से-काला नीचे-से-श्वेत शरीर आसानी से पहचाना जाता है। वे कीटों, मछलियों और उभयचरों को आहार बनाते हैं।
अमेरिकन एम्बेसी स्कूल

विवाद

जनवरी 2014 में विद्यालय के संकाय सदस्यों को कथित तौर पर कर और वीजा धोखाधड़ी के लिए भारत सरकार ने जाँच के दायरे में रखा। न्यूयॉर्क टाइम्स की एक रपट के अनुसार विद्यालय में नये शिक्षकों को आयकर में चोरी, कार्य अनुमति के लिए भारतीय वीजा आवेदन प्रपत्रों में तथ्य छुपाने सम्बंधित शिक्षा का वर्णन किया गया था। भारतीय जाँच, संयुक्त राज्य अमेरिका में देवयानी खोब्रागड़े विवाद के बाद किया गया।
फूलपुर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। जनसांख्यिकीक रूप से, यहाँ, इस्लाम के अनुयाई, आबादी के औसतन ९१% के करीब है। शेष जनसंख्या प्रमुखतः हिन्दू धर्म की अनुयाई है। यह मयख्यातः एक ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

फूलपुर उपजिला बांग्लादेश के उत्तरी सीमा से सटे, मयमनसिंह विभाग के जमालपुर जिले में स्थित है।
भास्कराचार्य

खगोल

==इंजीनियरी== अमरगति (perpetual motion) का सबसे पहला उल्लेख भास्कराचार्य ने ही किया है। == अभियांत्रिकी == कायमस्वरुपी मोहिमेचा पहिला उल्लेख भास्करचार्य केवळ करतो. उन्होने एक चक्र का वर्णन किया है और दावा किया है कि वह सदा घूमता रहेगा। त्यांनी एका चक्राचे वर्णन केले आहे आणि असा दावा केला आहे की ते नेहमी फिरत राहतील. भास्कर द्वितीय यस्तियंत्र नामक एक मापन यंत्र का उपयोग करते थे। भास्कर 'यस्टियनट्रा' नावाची दुसरी मोजमाप यंत्र वापरत असे. इसकी सहायता से कोण का मापन करते थे। त्याचा कोन त्याच्या मदतीने मोजला.
राम शास्त्री

न्यायप्रियता

एक बार माधवराव पेशवा के दरबार में राज्य के शीर्षस्थ विद्वानों को सम्मानित करने के लिए पंडितों का चयन किया जा रहा था। उस समय राम शास्त्री प्रभूणे राज्य के प्रधान न्यायपति थे तथा वही सम्मानित किए जाने वाले विद्वानों की नामावली को अंतिम स्वीकृति प्रदान करते थे। चुने हुए नामों की सूची को अंत में राम शास्त्री प्रभूणे के सम्मुख प्रस्तुत किया गया। उन्होंने उसे भली-भांति देखने के पश्चात् एक नाम के आगे आपत्ति सूचक चिह्न लगा दिया और जिन्होंने यह नामावली तैयार की थी, उनसे पूछा कि, यह व्यक्ति कौन है? कहां का है? कैसे विदित हुआ कि इसकी योग्यता तथा विद्या इन विद्वान महानुभावों के समकक्ष है? 
दरबार में एकदम सन्नाटा छा गया। नामावली बनाने वाले से उत्तर देते न बना। राम शास्त्री ने पुन: पूछा-बताते क्यों नहीं कि यह कहां का विद्वान है? मैंने तो कभी इसके विषय में ऐसा कुछ सुना ही नहीं? वस्तुत: वह नाम था, स्वयं राम शास्त्री के ही सुपुत्र गोपाल शास्त्री का। यह बात जब राम शास्त्री को बताई गई तो उन्होंने कहा, "अभी तुरन्त यह नाम हटा दिया जाए और ध्यान रखो, भविष्य में पुन: कभी ऐसा अवसर न आए। राम शास्त्री क्या इसी पक्षपात के लिए प्रधान न्यायपति के आसन पर बैठाया गया है? गोपाल शास्त्री, राम शास्त्री का पुत्र है इसलिए उसे भी राज-सम्मान की धन राशि प्रधान की जानी चाहिए, यह कदापि नही हो सकता।' और तब उस नामावली से गोपाल शास्त्री का नाम हटा देना पड़ा।
गंगासागर मेला

गंगासागर मेला हिन्दुओं का एक प्रमुख त्योहार है।
यह पश्चिम बंगाल में लगता है
संरचनावाद (मनोविज्ञान)

मनोविज्ञान में संरचनावाद (Structuralism in psychology) या संरचनात्मक मनोविज्ञान (structural psychology), विल्हेम वुन्ट तथा एडवर्ड ब्रडफोर्ड टिचनर द्वारा विकसित एक चेतना सिद्धान्त (theory of consciousness) है।
मनोविज्ञान को दर्शनशास्त्र से अलग करके क्रमबद्ध अध्ययन करने का श्रेय संरचनावाद को जाता है, जिसके प्रवर्तक विलियम बुण्ट (1832-1920) तथा ई.बी. टिचनर (1867-1927) थे। इन्होनें अमेरिका के कार्नेल विश्वविद्यालय में इसकी शुरूआत की। बुण्ट ने 1879 में लिपजिंग विश्वविद्यालय में मनोविज्ञान की प्रथम प्रयोगशाला की स्थापना की और मनोविज्ञान के स्वरूप को प्रयोगात्मक बना दिया। बुण्ट ने मनोविज्ञान को चेतन अनुभूति का अध्ययन करने वाला माना, जिसे मूलतः दो तत्वों में विश्लेषित किया जा सकता था। वे दो तत्व थे- संवदेन तथा भाव। बुण्ट ने चेतन को वस्तुनिष्ठ (ऑब्जेक्टिव) तत्व बताया। बुण्ट का विचार था कि प्रत्येक भाव का अध्ययन तीन विभाओं में अवस्थित किया जा सकता है- उत्तेजना-शांत, तनाव-शिथिलन तथा सुखद-दुःखद। इसे भाव का त्रिविमीय सिद्धान्त कहा गया। टिचनर ने बुण्ट की विचारधारा को उन्नत बनाते हुये कहा कि चेतना के दो नहीं तीन तत्व होते है- संवदेन, प्रतिमा तथा अनुराग। टिचनर ने बुण्ट के समान अन्तःनिरीक्षण को मनोविज्ञान की एक प्रमुख विधि माना है। बुण्ट ने चेतना के तत्वों की दो विशेषताएं बतायी थी- गुण तथा तीव्रता। टिचनर ने इनकी संख्या चार कर दी- गुण, तीव्रता, स्पष्टता तथा अवधि। टिचनर ने ध्यान प्रत्यक्षण, साहचर्य, संवेदन आदि क्षेत्रों में भी अपना योगदान दिया।
बाबा हरिराम

बाबा हरिराम (१८६७ -- १९४७), सिन्ध के एक सन्त थे। वे बाबा कृपाराम के शिष्य थे। वे भगत वधूराम के भी अनुयायी थे।  बाबा हरिराम के शिष्य मुख्यतः सिन्ध में मिलते हैं। बाबा हिरदराम उनके ही अनुयायी थे जो भारत के विभाजन के पश्चात सिन्ध छोड़कर भारत आ गये थे और भोपाल के बैरागढ़ में बस गए थे। बैरागढ़ का नाम अब उनके ही नाम पर सन्त हिरदराम नगर कर दिया गया है।
नारायण दास चौरसिया

नारायण दास चौरसिया पिता- श्री अशोक कुमार चौरसिया माता - श्रीमती प्रेमलता चौरसिया जन्म २० जुलाई सन् १९९० जन्म/निवास स्थान जमानियां गाजीपुर उत्तर प्रदेश।
प्रमभिक शिक्षा-  सरस्वती शिशु/विद्या मंदिर
हाई स्कूल/इंटर-  श्री कृष्णा इंटर कालेज
स्नातक शिक्षा- हिन्दू सनातकोत्तर महाविद्यालय
देवदत्त रामकृष्ण भांडारकर

देवदत्त रामकृष्ण भांडारकर (19 नवम्बर 1875 -1950) महाराष्ट्र के इतिहासशोधक एवं पुरातत्वशास्त्री थे। आप रामकृष्ण गोपाल भांडारकर के सबसे छोटे पुत्र थे।

परिचय

पालि तथा पुरा लिपि लेकर एम. ए. पास करने के पहले ही आपने 'महाराष्ट्र के प्राचीन नगर' शीर्षक एक महत्वपूर्ण लेख लिखा था। सन्‌ 1900 में उन्होंने दो और निबंध लिखे- 'गुजरात राष्ट्रकूट कुमार कर्क प्रथम का नवसारी ताम्र अधिकारपत्र' तथा 'कुषाण शिलालेख और शक संवत्‌ के उद्भव का प्रश्न'। इंडोसीथियन राजाओं का जो वंशक्रम उन्होंने दूसरे निबंध में निश्चित किया था उसे बाद में बार्थ और विंसेंट स्मिथ ने भी मान लिया। उन्होंने भारतीय जनगणना विभाग के बंबई कार्यालय में रहकर रिपोर्ट के 'धर्म और संप्रदाय' तथा 'जातियाँ और कबीले' नामक परिच्छेद लिखे। अहीरों, गुर्जरों तथा गुहलोतों पर उन्होंने विशेष निबंध लिखे।
सन्‌ 1904 में वे भारत के पुरातत्व सर्वेक्षण विभाग में नियुक्त हो गए और जुलाई, 1917 तक वहीं काम करते रहे। फिर वे कललकत्ता विश्वविद्यालय में भारत के प्राचीन इतिहास तथा संस्कृति के प्रोफेसर नियुक्त हुए। विदिशा के निकट उन्होंने जो खुदाई कराई वह अनेक दृष्टियों से महत्वपूर्ण प्रमाणित हुई। ईसा पूर्व द्वितीय शती के वास्तविक फौलाद के टुकड़े, मौर्ययुग में प्रयुक्त होनेवाला चूने का मसाला, यज्ञकुंडों में लगाई जानेवाली अग्निसह मिट्टी की ईटें इत्यादि कई वस्तुओं का पता उन्होंने लगाया। इस काल की उनकी तीन महत्वपूर्ण पुस्तकें ये हैं- इंडियन न्यूमेसमैटिक्स (भारतीय मुद्रा विज्ञान), अशोक तथा किंगशिप ऐंड डेमॉक्रैटिक इंस्टिट्यूशन्स ऑव ऐंशेंट इंडिया (प्राचीन भारत में राजातंत्र एवं लोकतंत्रात्मक संस्थाएँ)। उन्होंने बनारस हिंदू विश्वविद्यालय तथा मद्रास विश्वविद्यालय में भारतीय शासन व्यवस्था एवं प्राचीन भारतीय संस्कृति पर अनेक व्याख्यान दिए। गुप्त शिलालेखों का विवरण देनेवाली पुस्तक 'कार्पस इंस्क्रिप्टिओनम इंडिकेरम' का द्वितीय संशोधित संस्करण उन्होंने बड़े परिश्रम से तैयार किया, जो इस विषय का उनका बहुमूल्य अंशदान है।
बेरिलियम ऑक्साइड

बेरिलियम ऑक्साइड एक अकार्बनिक यौगिक है।